**Molėtų rajono savivaldybės taryba**

**SPRENDIMAS**

**DĖL UŽDAROSIOS AKCINĖS BENDROVĖS „MOLĖTŲ VANDUO“ PERSKAIČIUOTŲ GERIAMOJO VANDENS TIEKIMO IR NUOTEKŲ TVARKYMO PASLAUGŲ BEI ATSISKAITOMŲJŲ APSKAITOS PRIETAISŲ PRIEŽIŪROS IR VARTOTOJŲ APTARNAVIMO PASLAUGOS BAZINIŲ KAINŲ NUSTATYMO ir subsidijavimo**

2020 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 18, 37 punktais, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 punktu, 34 straipsnio 12, 13 dalimis, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos (toliau - Komisija) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“, Valstybinės energetikos reguliavimo tarybos (toliau - Taryba) 2020 m. balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ bei atsižvelgdama į uždarosios akcinės bendrovės „Molėtų vanduo“ 2020 m. balandžio 14 d. raštą Nr. IS-60 „Dėl geriamojo vandens tiekimo ir nuotekų tvarkymo paslaugų perskaičiuotų bazinių kainų patvirtinimo“,

Molėtų rajono savivaldybės taryba n u s p r e n d ž i a:

1. Nustatyti uždarosios akcinės bendrovės „Molėtų vanduo“ perskaičiuotas geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazines kainas (be pridėtinės vertės mokesčio):

1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,52 Eur/m3, iš šio skaičiaus:

1.1.1. geriamojo vandens tiekimo – 1,28 Eur/m3;

1.1.2. nuotekų tvarkymo – 2,24 Eur/m3, iš šio skaičiaus:

1.1.2.1. nuotekų surinkimo – 0,71 Eur/m3;

1.1.2.2. nuotekų valymo – 1,24 Eur/m3;

1.1.2.3. nuotekų dumblo tvarkymo – 0,29 Eur/m3;

1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,28 Eur/m3, iš šio skaičiaus:

1.2.1. geriamojo vandens tiekimo – 1,20 Eur/m3;

1.2.2. nuotekų tvarkymo – 2,08 Eur/m3, iš šio skaičiaus:

1.2.2.1. nuotekų surinkimo – 0,66 Eur/m3;

1.2.2.2. nuotekų valymo – 1,15 Eur/m3;

1.2.2.3. nuotekų dumblo tvarkymo – 0,27 Eur/m3;

1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,37 Eur/m3, iš šio skaičiaus:

1.3.1. geriamojo vandens tiekimo – 1,29 Eur/m3;

1.3.2. nuotekų tvarkymo – 2,08 Eur/m3, iš šio skaičiaus:

1.3.2.1. nuotekų surinkimo – 0,66 Eur/m3;

1.3.2.2. nuotekų valymo – 1,15 Eur/m3;

1.3.2.3. nuotekų dumblo tvarkymo – 0,27 Eur/m3;

1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade – 3,28 Eur/m3, iš šio skaičiaus:

1.4.1. geriamojo vandens tiekimo – 1,20 Eur/m3;

1.4.2. nuotekų tvarkymo – 2,08 Eur/m3, iš šio skaičiaus:

1.4.2.1. nuotekų surinkimo – 0,66 Eur/m3;

1.4.2.2. nuotekų valymo – 1,15 Eur/m3;

1.4.2.3. nuotekų dumblo tvarkymo – 0,27 Eur/m3;

1.5. perskaičiuotą nuotekų transportavimo asenizacijos transporto priemonėmis paslaugos bazinę kainą – 5,49 Eur/m3.

2. Nustatyti, kad:

2.1. taikomos Komisijos 2019 m. balandžio 18 d. nutarimu Nr. O3E-107 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų vienašališko nustatymo“ nustatytos perskaičiuotos atsiskaitomųjų apskaitos prietaisų priežiūros ir vartotojų aptarnavimo paslaugos bazinės kainos;

2.2. šio sprendimo 1 punkte nurodytos perskaičiuotos geriamojo vandens tiekimo ir nuotekų tvarkymo paslaugų bazinės kainos galioja 12 mėnesių nuo šių kainų įsigaliojimo dienos.

3. Taikyti geriamojo vandens abonentams ir vartotojams 0,08 Eur dydžio kainos subsidiją skaičiuojant nuo kiekvieno suvartoto kubinio metro geriamojo vandens kainos (be PVM), nustatytos šio sprendimo 1 punkte.

4. Nustatyti, kad:

4.1. kainos subsidija taikoma Molėtų rajono abonentams ir vartotojams, kuriems geriamąjį vandenį tiekia uždaroji akcinė bendrovė „Molėtų vanduo“ pagal šio sprendimo 1 punkte nustatytą geriamojo vandens kainą;

4.2. Molėtų rajono savivaldybės administracija iš savivaldybės biudžeto lėšų sumoka uždarajai akcinei bendrovei „Molėtų vanduo“ iki kito mėnesio paskutinės dienos (pagal pateiktą pažymą apie suvartotą vandens kiekį ir sąskaitą) subsidiją už faktiškai patiektą geriamąjį vandenį, skaičiuojant ją kaip skirtumą tarp sumos, apskaičiuotos pagal šio sprendimo 1 punkte nustatytą kainą ir apskaičiuotą pagal Komisijos 2019 m. balandžio 18 d. nutarimu Nr. O3E-107 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų vienašališko nustatymo“ nustatytą geriamojo vandens kainą.

Savivaldybės meras